1992L0102 — SL — 09.07.2005 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:

spremenjena z:

▼B

DIREKTIVA SVETA 92/102/ES

z dne 27. novembra 1992

o identifikaciji in registraciji živali

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti in zlasti člena 43 Pogodbe,

ob upoštevanju predloga Komisije ( 1 ),

ob upoštevanju mnenja Evropskega parlamenta ( 2 ),

ker je v členu 3(1)(c) Direktive Sveta 90/425/EGS z dne 26. junija 1990 glede veterinarskih in zootehničnih pregledov, ki se uporabljajo pri trgovanju znotraj Skupnosti z nekaterimi živimi živalmi in proizvodi z namenom dokončnega oblikovanja notranjega trga ( 3 ), navedeno, da morajo biti živali za trgovanje znotraj Skupnosti označene v skladu z zahtevami pravil Skupnosti in registrirane na tak način, da je mogoče ugotoviti originalno ali tranzitno gospodarstvo, center ali organizacijo, in da je treba veljavnost teh sistemov identifikacije in registracije pred 1. januarjem 1993 razširiti na premike živali znotraj ozemlja vsake države članice;

ker je v členu 14 Direktive Sveta 91/496/EGS z dne 15. julija 1991 o določitvi načel, ki urejajo organiziranje veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS in 90/675/EGS ( 4 ), navedeno, da mora biti potem, ko so navedeni pregledi opravljeni, razen za živali za zakol in registrirane kopitarje, izvedena identifikacija in registracija takšnih živali, kakor je določeno v členu 3(1)(c) Direktive 90/425/EGS;

ker upravljanje z nekaterimi programi pomoči Skupnosti na področju kmetijstva zahteva individualno označevanje nekaterih vrst živali; ker mora biti zato sistem identifikacije in registracije ustrezen za uporabo in nadzor takšnih ukrepov;

ker je za pravilno uporabo te direktive treba zagotoviti hitro in učinkovito izmenjavo informacij med državami članicami; ker so bile določbe Skupnosti, vzpostavljene z Uredbo Sveta (EGS) št. 1468/81 z dne 19. maja 1981 o medsebojni pomoči med upravnimi organi držav članic in o sodelovanju med temi organi in Komisijo z namenom zagotavljanja pravilne uporabe prava o carinah ali kmetijskih zadevah ( 5 ) in z Direktivo Sveta 89/608/EGS z dne 21. novembra 1989 o medsebojni pomoči med upravnimi organi držav članic in sodelovanju med temi organi in Komisijo z namenom zagotavljanja pravilne uporabe zakonodaje o veterinarskih in zootehničnih zadevah ( 6 );

ker morajo imetniki živali vzdrževati posodobljeno evidenco živali na svojih gospodarstvih; ker morajo osebe, ki se ukvarjajo s trgovino z živalmi, voditi evidenco o svojih poslih; ker morajo imeti pristojni organi na njihovo zahtevo dostop do te evidence;

ker je treba živali označiti zato, da je mogoče hitro in natančno slediti premikom živali; ker mora biti oblika in vsebina oznake pri govedu določena na ravni Skupnosti; ker je pri prašičih, ovcah in kozah treba pozneje sprejeti odločitev o načinu označitve, do takrat pa je treba za premike živali omejeno na nacionalni trg ohraniti nacionalne sisteme označevanja;

ker je treba predvideti možnost, da se oznake opustijo v primeru, ko živali potujejo neposredno z gospodarstva v klavnico; ker je treba te živali v vsakem primeru označiti zato, da je mogoče ugotoviti, s katerega gospodarstva izvirajo;

ker je treba predvideti možnost, da se opusti obvezno registracijo imetnikov živali, ki živali obdržijo za osebne namene; zato, da bi upoštevali nekatere posamezne primere, je treba predvideti možnost, da se opusti postopke za vodenje registrov;

ker je treba pri živalih, pri katerih je oznaka postala neberljiva ali je bila izgubljena, žival na novo označiti z oznako, ki jo je treba določiti in je povezana s prejšnjo oznako;

ker ta direktiva ne sme vplivati na posebne zahteve, ki jih vsebuje Odločba Komisije 89/153/EGS z dne 13. februarja 1989 o medsebojni povezanosti med vzorci, vzetimi zaradi preiskovanja ostankov, ter živalmi in kmetijami, od koder živali izvirajo ( 7 ), ali na kakršna koli s tem povezana pravila, vzpostavljena v skladu z Direktivo 91/496/EGS;

ker je treba predvideti postopek upravljalnega odbora za sprejem kakršnih koli pravil za izvajanje te direktive,

SPREJEL NASLEDNJO DIREKTIVO: